Fudbalska reprezentacija Fidžija
<s>Fudbalska ili nogometna reprezentacija Fidžija predstavlja otočnu državu Fidži na međunarodnim nogometnim natjecanjima, a nalazi se pod ingerencijom Fidžijskog fudbalskog saveza (engleski: Fiji Football Association, FFA), krovne nogometne organizacije u državi.</s><s>Fidži je član Oceanijske fudbalske konfederacije (OFC) te igra na OFC Kupu nacija te drugim oceanijskim turnirima.</s>

<s>Fidži je 1982. godine prvi puta sudjelovao u kvalifikacijama za FIFA Svjetsko prvenstvo, a od 1990. godine su redovno sudjelovali u kvalifikacijama, ali bez uspjeha.</s><s>Najbolji rezultat im je sudjelovanje u finalnom krugu kvalifikacija za FIFA Svjetsko prvenstvo 2010. godine.</s><s>Fidži je i redovni sudionik OFC Kupa nacija, na kojemu je u dva navrata osvajao treće mjesto (1998. i 2008.).</s><s>Fidži ima pet naslova s Melanezijskog kupa, a od 1963. do 2015. godine, kada je turnir ograničen samo za U-23 reprezentacije, sudjelovali su i na Pacifičkim igrama, na kojima su osvojili dvije zlatne medalje (1991. i 2003.); od 2015. godine na turniru sudjeluje U-23 reprezentacija Fidžija.</s>

<s>Reprezentacija domaće utakmice najčešće igra na ANZ Nacionalnom stadionu u Suvi.</s><s>Ostali gradovi u kojima je reprezentacija igrala su Lautoka, Ba, Nausori i Labasa.</s>

<s>Historija</s>

<s>Fidži je svoju prvu međunarodnu utakmicu odigrao 7. listopada 1951. godine u Suvi protiv reprezentacije Novog Zelanda, koja je bila na turneji po pacifičkim otocima te je prije dolaska na Fidži odigrala četiri utakmice protiv Nove Kaledonije.</s><s>Novi Zeland je pobijedio rezultatom 6:4, a tri gola za goste postigao je Jock Newall.</s><s>Novozelanđani su se i naredne godine vratili na Fidži, gdje su u sve tri utakmice pobijedili domaćine, uključujući i visoku pobjedu od 9:0 u drugoj utakmici.</s><s>Nakon ovoga, Fidži je izbivao s međunarodne scene sve do 1963. godine, kada se priključio FIFA-i.</s><s>Iste godine, Fidži je kao domaćin igrao nogometni turnir na Južnopacifičkim igrama, gdje je uspio doći do finala, ali je tu izgubio od Nove Kaledonije s visokih 8:2.</s>

<s>Tokom 60-ih i početka 70-ih nastavili su nastupati na Južnopacifičkim igrama, gdje su osvojili četvrto mjesto 1969. godine, a 1973. godine su se kao članica OFC-a sudjelovali i na prvom Kupu nacija u Novom Zelandu; Fidži je izgubio sve četiri utakmice na turniru.</s><s>Od 70-ih pa sve do početka 90-ih godina, Fidži je postepeno napredovao, mada samo u regionalnim gabaritima.</s><s>Sudjelovali su na Južnopacifičkim igrama (tu su 1979. godine pregazili Kiribati s 24:0 i tako ostvarili najveću pobjedu u svojoj historiji) te na Kupu nacija, gdje su 1980. godine ostvarili historijski uspjeh.</s><s>Nakon početne pobjede protiv Solomonskih Otoka, Fidži je 27. veljače 1980. godine šokirao Novi Zeland pobjedom od čak 4:0, čime je momčad Sashija Mahendre Singha postala prva fidžijska nogometna selekcija koja je pobijedila Novi Zeland.</s><s>Ipak, u posljednjem kolu su teško poraženi od Tahitija (6:3), tako da su išli u razigravanje za treće mjesto, gdje su izgubili od Nove Kaledonije 2:1.</s>

<s>Međutim, regionalni uspon reprezentacije se nastavio.</s>

<s>Bivši novozelandski izbornik, Wally Hughes, vodio je Fidži tokom kvalifikacija za FIFA Svjetsko prvenstvo 1982. godine, što im je bio prvi nastup na kvalifikacijskom turniru za najjače nogometno natjecanje na svijetu.</s><s>U jakoj skupini, Fidži je očekivano izgubio prve utakmice protiv Australije (1:4) i Novog Zelanda (0:4), ali je u utakmicama protiv Kineskog Taipeija i Indonezije ostvario jednu pobjedu i tri remija.</s><s>Međutim, kada su došle posljednje dvije utakmice protiv favoriziranih ekipa, Fidži je teško poražen od Australije (0:10) i Novog Zelanda (0:13) te je završio kvalifikacije kao posljednji u skupini; Hughes je podnio ostavku nakon ovih katastrofa, sugerirajući kako su rezultati bili namješteni.</s><s>Povratak na međunarodnu scenu uslijedio je 1983. godie, a krajem 80-ih, Fidži je dominirao na novoformiranom Melanezijskom kupu i tako postao regionalna sila.</s><s>No, dok su se regionalni uspjesi nizali, Fidži se nikako nije uspio probiti na kontinentalnoj i svjetskoj sceni.</s><s>Iako su postali redovni sudionici kvalifikacija za FIFA Svjetsko prvenstvo i Kupa nacija, jedini zapaženi rezultat ostalo im je treće mjesto s Kupa nacija 1998. godine.</s><s>Tokom 2000. godine, zbog političkih su se nemira povukli s tadašnjeg Kupa nacija, nakon što su ranije iste godine osvojili Melanezijski kup, ujedno i posljednje izdanje tog turnira.</s>

<s>Gašenjem Melanezijskog kupa, Fidži je izgubio status regionalne sile te je nastavio participirati na Pacifičkim igrama, Kupu nacija i kvalifikacijama za Svjetsko prvenstvo.</s><s>Na potonjima i dalje nisu imali nikakav zapažen rezultat, dok su 2003. godine uspjeli osvojiti zlato na Igrama, a godinu dana kasnije su bili četvrti na Kupu nacija.</s><s>Novi uspjeh uslijedio je 2008. godine, kada su ponovo osvojili treće mjesto na OFC Kupu nacija.</s><s>Seniorska reprezentacija je svoj zadnji nastup na Pacifičkim igrama imala 2011. godine, nakon čega je turnir bio otvoren samo za U-23 reprezentacije.</s>

<s>Aktualni kadar</s>

<s>Uspjeh na međunarodnim natjecanjima</s>

<s>FIFA Svjetsko prvenstvo</s>

<s>OFC Kup nacija</s>

<s>Melanezijski kup</s>

<s>Statistike</s>

<s>Igrači s najviše nastupa</s>

<s>Najbolji strijelci</s>

<s>Izbornici 
Ažurirano: 14. veljače 2020.</s>

<s>Reference</s>

<s>Vanjske veze 
Fiji Football Association</s>

<s>Fidži</s>

